Source: http://www.lb.hu/hu/valhat/kvkv3753920143-szamu-hatarozat
Timestamp: 2018-07-22 18:03:48
Document Index: 23473781

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ']

Kvk.V.37.539/2014/3. számú határozat | K Ú R I A
Kvk.V.37.539/2014/3. számú határozat
Kvk.V.37.539/2014/3.szám
A Kúria a Seres Mária Szövetségesei kérelmezőnek a Nemzeti Választási Bizottság 2014. április 30. napján meghozott 1092/2014. számú határozata ellen benyújtott bírósági felülvizsgálati kérelme folytán indult nemperes eljárásban - tárgyaláson kívül - meghozta a következő
A Kúria a kérelmező bírósági felülvizsgálat iránti kérelmét érdemi vizsgálat nélkül elutasítja.
Kötelezi a kérelmezőt, hogy fizessen meg az államnak – külön felhívásra – 1.000 (azaz egyezer) forint mérsékelt felülvizsgálati eljárási illetéket.
A Nemzeti Választási Bizottság az Európai Parlament tagjainak 2014. május 25. napjára kitűzött választásán a listás szavazólapok adattartalmát az 1092/2014. számú határozatával jóváhagyta.
A jogorvoslatra vonatkozó tájékoztatás szerint a határozat ellen a Kúriához címzett bírósági felülvizsgálat iránti kérelem nyújtható be, a bírósági eljárásban az ügyvédi képviselet kötelező. A bírósági felülvizsgálat iránti kérelem elektronikus dokumentumként való benyújtása esetén a kérelem benyújtójának jogi képviselője minősített elektronikus aláírásával látja el a kérelmet.
A kérelmező elektronikus módon, ügyvédi képviselet nélkül benyújtott dokumentumában kifogásolta a szavazólapon megjelenített logóját, állítása szerint az hibás.
A Kúria megállapította, hogy az elektronikus dokumentumban benyújtott, tartalmában bírósági felülvizsgálati kérelemként (is) értelmezhető beadvány a választási eljárásról szóló 2013. évi XXXVI. törvény (a továbbiakban: Ve.) 223.§ /1/ bekezdése szerinti minősített elektronikus aláírást nem tartalmaz, azt jogi képviselő nem látta el minősített elektronikus aláírással. A Ve. 224.§ /5/ bekezdése értelmében a bírósági felülvizsgálati eljárásban az ügyvédi képviselet kötelező, amely az ügyben hiányzik.
A Ve. 231.§ /2/ bekezdése értelmében a bírósági felülvizsgálati kérelmet érdemi vizsgálat nélkül el kell utasítani, ha azt a 224.§ /5/ bekezdésében foglalt rendelkezés megsértésével nyújtják be.
Mindezek folytán a Kúria a kérelmező bírósági felülvizsgálat iránti kérelmét érdemi vizsgálat nélkül elutasította.
A Kúria a közigazgatási nemperes eljárás illetékének mértékét - illetékmentességi nyilatkozat hiányában - az illetékekről szóló 1990. évi XCIII. törvény 43.§ /7/ bekezdése és 58.§ /1/ bekezdés f) pontja alapján állapította meg, és az ennek alapján számított mérsékelt eljárási illeték viselésére a költségmentesség alkalmazásáról szóló 6/1986.(VI.26.)IM rendelet 13.§-ának /2/ bekezdése alapján kötelezte a kérelmezőt.
A Kúria határozata elleni további jogorvoslat lehetőségét a Ve. 232.§ /5/ bekezdése zárja ki.
Dr. Lomnici Zoltán a tanács elnöke,
Dr. Kurucz Krisztina előadó bíró,
Dr. Kovács Ákos bíró